b'\n_START_ARTICLE_\nLietuvos filharmonijos draugija\n_START_PARAGRAPH_\nLietuvos filharmonijos draugija\xc2\xa0\xe2\x80\x93 Lietuvos privati muzikos draugija, propagavusi simfonin\xc4\x99 ir kamerin\xc4\x99 muzik\xc4\x85, veikusi 1928\xe2\x80\x931934\xc2\xa0m. Kaune.\n_START_SECTION_\nVeikla\n_START_PARAGRAPH_\nLietuvos filharmonijos draugija tur\xc4\x97jo apie 150 nari\xc5\xb3. Lietuvos filharmonijos draugijos valdyb\xc4\x85 sudar\xc4\x97 Balys Dvarionas, Vladas Jakub\xc4\x97nas, Viktoras \xc5\xbdadeika, nuo 1933\xc2\xa0m.\xc2\xa0\xe2\x80\x93 Juozas Gruodis, Stasys \xc5\xa0imkus ir kiti muzikai. Propaguojamus k\xc5\xabrinius da\xc5\xbeniausiai atlikdavo Valstyb\xc4\x97s teatro simfoninis orkestras, kurioo visi artistai buvo draugijos nariai, diriguodavo lietuvi\xc5\xb3 dirigentai._NEWLINE_Koncert\xc5\xb3 programas sudar\xc4\x97 Vakar\xc5\xb3 Europos klasik\xc5\xb3 ir lietuvi\xc5\xb3 kompozitori\xc5\xb3 k\xc5\xabriniai. Pirmasis draugijos koncertas \xc4\xafvyko 1928\xc2\xa0m. spalio 30 d., dirigavo suomi\xc5\xb3 dirigentas R. Kajanusas. Draugija kviesdavosi \xc5\xbeymius u\xc5\xbesienio dirigentus\xc2\xa0\xe2\x80\x93 N. Malko, E. Kuper\xc4\xaf, R. Baton\xc4\x85, G. Pul\xc4\x97, O. Fryd\xc4\x85, A. Koates\xc4\x85 ir atlik\xc4\x97jus\xc2\xa0\xe2\x80\x93 pianist\xc4\x99 E. Petri, smuikinink\xc4\x85 G. Kulenkampf\xc4\x85, violon\xc4\x8delinink\xc4\x85 E. Feuerman\xc4\x85, smuikinink\xc4\x99 G. Bacevi\xc4\x8d ir kt.'